CELEX: 62010TA0009
Language: el
Date: 2013-02-21 00:00:00
Title: Υπόθεση T-9/10: Απόφαση του Γενικού Δικαστηρίου της 21ης Φεβρουαρίου 2013 — Ευρωπαϊκή Δυναμική κατά Επιτροπής (Δημόσιες συμβάσεις παροχής υπηρεσιών — Διαδικασία διαγωνισμού — Παροχή υπηρεσιών σχετικών με ηλεκτρονικές εκδόσεις από εξωτερικό συνεργάτη — Απόρριψη της προσφοράς υποψηφίου — Ανάθεση της εκτελέσεως της συμβάσεως σε άλλον υποψήφιο — Κριτήρια επιλογής και αναθέσεως — Υποχρέωση αιτιολογήσεως — Πρόδηλη πλάνη εκτιμήσεως)

13.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/20
            
         Απόφαση του Γενικού Δικαστηρίου της 21ης Φεβρουαρίου 2013 — Ευρωπαϊκή Δυναμική κατά Επιτροπής
   (Υπόθεση T-9/10) (1)
   
   (Δημόσιες συμβάσεις παροχής υπηρεσιών - Διαδικασία διαγωνισμού - Παροχή υπηρεσιών σχετικών με ηλεκτρονικές εκδόσεις από εξωτερικό συνεργάτη - Απόρριψη της προσφοράς υποψηφίου - Ανάθεση της εκτελέσεως της συμβάσεως σε άλλον υποψήφιο - Κριτήρια επιλογής και αναθέσεως - Υποχρέωση αιτιολογήσεως - Πρόδηλη πλάνη εκτιμήσεως)
   2013/C 108/53
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Μ. Δερμιτζάκης, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: αρχικώς E. Manhaeve και N. Bambara, επικουρούμενοι αρχικώς από την E. Πετρίτση, δικηγόρο, εν συνεχεία από την E. Πετρίτση και τον O. Graber-Soudry, solicitor, ακολούθως δε από τον E. Manhaeve, επικουρούμενο από τον O. Graber-Soudry)
   
      Αντικείμενο
   
   Αφενός, αίτημα ακυρώσεως της αποφάσεως της Υπηρεσίας Επισήμων Εκδόσεων της Ευρωπαϊκής Ένωσης, της 29ης Οκτωβρίου 2009, καθόσον απορρίπτει την προσφορά που υπέβαλε η προσφεύγουσα-ενάγουσα για την παρτίδα αριθ. 2 του διαγωνισμού, η οποία φέρει τον τίτλο «Ηλεκτρονική έκδοση βάσει του Microsoft SharePoint Server», και, μεταξύ άλλων, αναθέτει την εκτέλεση των συμβάσεων στους επιλεγέντες υποψηφίους, και καθόσον αναθέτει την εκτέλεση δύο συμβάσεων της παρτίδας αριθ. 3 του διαγωνισμού, η οποία φέρει τον τίτλο «Ηλεκτρονική έκδοση βασιζόμενη σε πλατφόρμες ελεύθερης προσβάσεως», σε επιχείρηση μέλος δύο διαφορετικών κοινοπραξιών, στο πλαίσιο του διαγωνισμού AO 10224, για την παροχή υπηρεσιών ηλεκτρονικών εκδόσεων (ΕΕ 2009/S 109-156511), και, αφετέρου, αίτημα αποζημιώσεως, βάσει των άρθρων 268 ΣΛΕΕ και 340 ΣΛΕΕ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει τα έξοδά της, καθώς και αυτά στα οποία υποβλήθηκε η Ευρωπαϊκή Επιτροπή.
            
         
      (1)  ΕΕ C 80 της 27.3.2010.